pythainlp/thai_wikipedia_clean_20230101 huggingface dataset:
แนวคิดเกี่ยวกับพื้นที่ทางสถิติของเมือง (metropolitan statistical area) มีความเด่นชัดขึ้นในสหรัฐอเมริกา เขตมหานครเองอาจเป็นส่วนหนึ่งของอภิมหานคร (megalopolis) ที่มีขนาดใหญ่กว่า สำหรับศูนย์กลางเขตเมืองนอกเขตมหานครที่สร้างแรงดึงดูดที่คล้ายกันในระดับที่เล็กลงในแต่ละภูมิภาคของตนนั้น ได้มีการริเริ่มแนวคิดเรื่องรีจิโอโพลิส (regiopolis) และเขตรีจิโอโพลิตัน (regiopolitan area) หรือรีจิโอ (regio) โดยศาสตราจารย์ชาวเยอรมันในปี 2006 และนอกจากนี้ในสหรัฐอเมริกา ก็มีการใช้คำว่า พื้นที่ทางสถิติของเมืองขนาดเล็ก (micropolitan statistical area)
จินเซคะเกะเตะโบะกุวะ
หลิ่วโจว
หลิ่วโจว (, เสียงอ่าน IPA: ) เป็นนครระดับจังหวัดทางตอนเหนือ-กลางของเขตปกครองตนเองชนชาติจ้วง กว่างซี สาธารณรัฐประชาชนจีน ในปี 2010 จังหวัดนี้มีประชากร 3,758,700 คน อยู่อาศัยในเขตเมือง 1,436,599 คน ซึ่งประกอบด้วย 4 เขต มีพื้นที่ทั้งหมด และมีพื้นที่เฉพาะเขตเมือง
หลิ่วโจวแบ่งออกเป็นเขตการปกครองระดับอำเภอจำนวน 10 แห่ง ได้แก่ 5 เขต, 3 อำเภอ และ 2 อำเภอปกครองตนเอง
รายชื่อผู้อ้างตนเป็นอวตาร
นี่คือรายชื่อบุคคลสำคัญที่อ้างอย่างเปิดเผยและคนอื่นถือว่าเป็นอวตารของพระผู้เป็นเจ้า หรือจำกัดแค่อิศวร (Ishvara) หรือพระเจ้าอื่น ๆ รายชื่อนี้ไม่รวมผู้อ้างเป็นทศาวตาร (อวตารทั้ง 10 ของพระวิษณุ) เพราะสถานะทางศาสนาของพวกเขาอยู่ในศาสนาฮินดูอยู่แล้ว
ปูตินส์พาเลซ
ปูตินส์พาเลซ ฮิสทรีออฟเวิล์ดส์ลาร์เจสต์ไบรบ์  เป็นภาพยนตร์สารคดีรัสเซียที่เผยแพร่ในปี 2021 โดยองค์กรไม่แสวงผลกำไรมูลนิธิต่อต้านคอร์รัปชั่น (FBK) ภาพยนตร์มีเนื้อเกี่ยวกับการคอร์รัปชั่นของประธานาธิบดีรัสเซีย วลาดีมีร์ ปูตินที่เป็นที่ครหากับบ้านพักที่แหลมอีโดโคปาส ภาพยนตร์ประมาณการณ์ว่าหมู่อาคารที่อยู่อาศัยซึ่งตั้งอยู่ในเมืองเกเลนด์จีค ดินแดนครัสโนดาร์นี้สร้างขึ้นให้กับปูตินและคิดเป็นมูลค่าการก่อสร้างสูงกว่าหนึ่งแสนล้านรูเบิล (ราว 4 หมื่นล้านบาท หรือ 1.35 พันล้านดอลลาร์สหรัฐ) ซึ่งกล่าวไว้เป็น "การติดสินบนที่ใหญ่ที่สุดในประวัติศาสตร์"
ปูตินกล่าวว่าทั้งตนและครอบครัวไม่ได้ถือครองวังนี้ และประณามการสอบสวน Arkady Rotenberg ผู้มีอำนาจที่มีความสัมพันธ์ใกล้ชิดกับปูติน อ้างสิทธิความเป็นเจ้าของ
Calcium oxalate
A Palace for Putin. The Story of the Biggest Bribe
A Palace for Putin
ควานด้า
ควานด้า (; มาจาก 'Q and A') เป็นแพลตฟอร์มการเรียนรู้ที่ใช้ AI ถูกพัฒนาโดย Mathpresso Inc. ซึ่งเป็น บริษัท เทคโนโลยีทางด้านการศึกษาที่ตั้งอยู่ในเกาหลีใต้ ควานด้า ใช้เทคโนโลยี Optical Character Recognition (OCR) เพื่อสแกนปัญหาทางคณิตศาสตร์และให้แนวทางแก้ไขปัญหาพร้อมคำอธิบายเป็นขั้นเป็นตอน
ในเดือนพฤศจิกายน 2564 ควานด้า ได้แก้โจทย์มากกว่า 3 พันล้านคำถาม ควานด้า มีผู้ใช้ที่ลงทะเบียนทั้งหมด 45 ล้านรายและมีผู้ใช้งานรายเดือน (MAU) ถึง 12 ล้านรายใน 50 ประเทศ
ณ เดือนมีนาคม 2022 ควานด้า แก้โจทย์มากกว่า 4.5 พันล้านข้อ ควานด้า มีผู้ลงทะเบียนใช้งาน 65 ล้านคน และมียอดผู้ใช้รายเดือน (MAU) ถึง 13 ล้านคน ใน 50 ประเทศ
Co-Founder Jongheun 'Ray' Lee ได้แนวคิดเกี่ยวกับ ควานด้า เป็นครั้งแรกเมื่อเขาเรียนอยู่มหาวิทยาลัยชั้นปีที่ 1 ตอนที่เขาติวเตอร์สอนพิเศษ Lee ตระหนักดีว่าคุณภาพการศึกษาที่นักเรียนได้รับนั้นขึ้นอยู่กับสถานที่ที่พวกเขาอาศัยอยู่เป็นอย่างมาก Lee สังเกตว่านักเรียน K-12 ที่เขาสอนมักจะถามคำถามที่มีความคล้าย ๆ กัน และเขาก็รู้ว่าคำถามนั้นมาจากหนังสือเรียนหลายเล่มที่ใช้ในโรงเรียน เขาตัดสินใจที่จะร่วมมือกับเพื่อนสมัยมัธยมปลายของเขา Yongjae 'Jake' Lee เพื่อสร้างแพลตฟอร์มที่นักเรียนสามารถถามคำถามและหาวิธีแก้ปัญหาโดยละเอียดได้ง่าย ๆ เพียงแค่ใช้แอพมือถือเพื่อสแกนและส่งคำถาม ทั้งนี้เพื่อนในโรงเรียนของ Lee, Wonguk Jung และ Hojae Jeong เข้าร่วมทีมด้วย
ในเดือนมิถุนายน 2558 บริษัท Mathpresso, Inc. ก่อตั้งขึ้นในกรุงโซล นับตั้งแต่ก่อตั้ง บริษัทได้รับการสนับสนุนเงินทุน Series C จากนักลงทุน ได้แก่ Google, Yellowdog, GGV Capital, Goodwater Capital, KDB และ SKS Private Equity โดยมีส่วนร่วมจาก SoftBank Ventures Asia, Legend Capital, Mirae Asset Venture Investment และ Smilegate Investment
ในเดือนมกราคม 2559 Mathpresso ได้เปิดตัวผลิตภัณฑ์แรกคือ ควานด้า ซึ่งเป็นแอปพลิเคชันเพื่อใช้ในการถามตอบระหว่างนักเรียนและติวเตอร์
ในเดือนตุลาคมปี 2560 ควานด้า ได้เปิดตัวเทคโนโลยีการค้นหาที่ใช้ AI ซึ่งช่วยให้ผู้ใช้สามารถค้นหาคำตอบได้ในไม่กี่วินาที
ในเดือนมิถุนายน พ.ศ. 2564 ควานด้า ได้รับเงินทุน 50 ล้านดอลลาร์ในการระดมทุน Series C
ในเดือนพฤศจิกายน 2564 ควานด้า ได้รับการลงทุนเชิงกลยุทธ์จาก Google
ควานด้า มีคุณสมบัติต่าง ๆ เช่น การค้นหาวิธีการแก้โจทย์อัตโนมัติโดยใช้เทคโนโลยี OCR, การถามตอบแบบตัวต่อตัว, ตัวจับเวลาและคลาสเรียนออนไลน์แบบเรียลไทม์ ฟีเจอร์ Live Class นี้ จะช่วยให้ผู้ใช้สามารถถามคำถามแบบเรียลไทม์กับผู้สอน ซึ่งผู้สอนจะสามารถตอบได้ทันที ฟีเจอร์นี้เปิดให้บริการในเวอร์ชันภาษาอินโดนีเซีย ภาษาไทยและ ภาษาเกาหลี ตั้งแต่เดือนมกราคม 2564 เป็นต้นไป
ในปี พ.ศ. 2564 ควานด้า ได้เปิดตัวฟีเจอร์เพิ่มเติม ซึ่งรวมถึงการสมัครสมาชิกแบบพรีเมียมที่มีการบรรยายแบบไมโครวิดีโอ "ขนาดละเอียด" แบบไม่จำกัด และฟีเจอร์ชุมชนที่พัฒนาการเรียนรู้แบบกลุ่ม
มารี-หลุยส์แห่งออร์เลอ็อง สมเด็จพระราชินีแห่งสเปน
เอลิซาเบธ ฟาร์เนเซ สมเด็จพระราชินีแห่งสเปน
คุณหมาขาร๊อค
คุณหมาขาร๊อค (อังกฤษ: "Rock Dog")  เป็นภาพยนตร์แอนิเมชัน จัดฉายครั้งแรกวันที่ 15 มิถุนายน ค.ศ. 2559 กำกับโดย Ash Brannon สร้างโดย สหรัฐอเมริกา ความยาวประมาณ 89 นาท
รายชื่อนักแสดงคุณหมาขาร๊อค
เมทาคริติกรายงานว่าภาพยนตร์มีคะแนนเฉลี่ยอยู่ที่ 48 เต็ม 100 คะแนน ซึ่งประเมินโดยผู้วิจารณ์ 16 คน
นคราภิวัฒน์
วัคซีนมะเร็ง
วัคซีนมะเร็ง หมายถึงวัคซีนที่ใช้รักษาหรือป้องกันมะเร็งผ่านกลไกทางภูมิคุ้มกัน และยังรวมไปถึงวัคซีนที่ทำจากร่างกายผู้ป่วย ซึ่งจะมีความจำเพาะต่อโรคในผู้ป่วยคนนั้นๆ ด้วย
นอกจากนี้ยังมีมะเร็งบางประเภทที่เกิดจากการติดเชื้อไวรัส เช่น มะเร็งปากมดลูกจากการติดไวรัสเอชพีวี และมะเร็งตับจากการติดไวรัสตับอักเสบ การได้รับวัคซีนที่ป้องกันการติดเชื้อเหล่านี้ก็จะสามารถป้องกันมะเร็งเหล่านี้ได้ด้วย ถือเป็นวัคซีนมะเร็งในอีกความหมายหนึ่ง คือป้องกันโรคที่ทำให้เกิดมะเร็ง
วังของปูติน
บ้านพักที่แหลมอีโดโคปาส  หรือรู้จักในชื่อ "วังของปูติน" , เป็นหมู่อาคารที่อยู่อาศัย สร้างด้วยสถาปัตยกรรมแบบอิตาเลียเนท ตั้งอยู่ริมฝั่งทะเลดำ ใกล้กับเมืองเกเลนด์จิค ในดินแดนครัสโนดาร์ ประเทศรัสเซีย นักเคลื่อนไหว เซียร์เกย์ โคเลสนีคอฟ และมูลนิธิต่อต้านคอร์รัปชั่น (FBK) ที่นำโดยอะเลคเซย์ นาวัลนืย อ้างว่าสร้างขึ้นมาให้กับวลาดีมีร์ ปูติน
การเปิดเผย.
เมื่อปี 2010 ดมีตรี เปสคอฟ โฆษกของวลาดีมีร์ ปูติน ได้ออกมาปฏิเสธอย่างเป็นทางการว่าหมู่อาคารดังกล่าวไม่มีความเกี่ยวข้องกับปูติน หมู่อาคารนี้ถูกกล่าวอ้างว่าเป็นการใช้ทรัพยากรของรัฐโดยไม่เหมาะสม รายละเอียดที่เกี่ยวข้องกับโครงการถูกนำมาเปิดเผยโดยเซียร์เกย์ โคเลสนีคอฟ นักธุรกิจผู้มีความสัมพันธ์กับวลาดีมีร์ ปูติน เป็นเวลายาวนานตั้งแต่สมัยเขายังอยู่ที่เซนต์ปีเตอร์สเบิร์กก่อนที่ปูตินจะเข้าสู่การเมืองเครมลิน
เมื่อเดือนธันวาคม 2010 โคเลสนีคอฟ ได้เขียนจดหมายเปิดผนึกถึงประธานาธิบดีดมีตรี เมดเวเดฟเพื่อเรียกร้องให้มีการตรวจสอบและดำเนินการเกี่ยวกับการคอร์รัปชั่นในประเทศรัสเซีย เมื่อเดือนมกราคม 2011 ได้มีการเผยแพร่ภาพถ่ายของหมู่อาคารโดยละเอียดบนเว็บไซต์ของวิกิลีกส์ภาษารัสเซีย ซึ่งแสดงให้เห็นถึงการตกแต่งภายในที่หรูหราและโอ่อ่าอย่างมาก การเผยแพร่รูปเหล่านี้ทำให้เว็บดังกล่าวถูกปิดการเข้าถีงเป็นเวลาชั่วคราว
การตรวจสอบโดยเอฟบีเค.
ในวันที่ 19 มกราคม 2021 สองวันหลังจากอะเลคเซย์ นาวัลนืย ถูกจับกุมโดยรัฐบาลรัสเซีย ได้มีการเผยแพร่วิดีโอโดยมูลนิธิต่อต้านคอร์รัปชั่น (FBK) ซึ่งอ้างว่าวลาดีมีร์ ปูติน ได้นำเอาเงินที่ได้มาโดยไม่ชอบมาใช้ในการ "ฉ้อโกงครั้งใหญ่ที่สุด" นาวัลนืยระบุในวิดีโอว่าพื้นที่ของหมู่อาคารนี้มีขนาดใหญ่กว่า 39 เท่าของพื้นที่ประเทศโมนาโก และคิดเป็นค่าก่อสร้างสูงกว่าหนึ่งแสนล้านรูเบิล (ราวสี่หมื่นล้านบาท) นอกจากนี้ในวิดีโอยังปรากฏวิดีโอที่ถ่ายจากโดรนแสดงหมู่อาคาร และแผนผังอาคารโดยละเอียด ซึ่งนาวัลนืยอ้างว่าเขาได้รับมาจากผู้รับเหมาก่อสร้าง ที่ซึ่งเขานำมาเปรียบเทียบกับภาพถ่ายที่หลุดบนอินเทอร์เน็ตเมื่อปี 2011 และเขาได้ระบุว่าแผนการทุจริตนี้มีทั้งปูตินและคนรู้จักชั้นในของเขาที่ช่วยกันทำให้ปูตินสามารถยักยอกเงินจำนวนมากมาสร้างอสังหาริมทรัพย์นี้ได้
หลังวิดีโอถูกเผยแพร่ ได้เกิดการประท้วงขนาดใหญ่ขึ้นในประเทศ และปูตินได้ออกมาปฏิเสธความเกี่ยวข้อง
วังแห่งอื่น ๆ.
มีการอ้างว่าปูตินมีวังของตัวเองอีกราว 20 แห่ง หนึ่งในนั้นคือวิลลาเซลล์เกรน
วัดลำมหาเมฆ
วัดลำมหาเมฆ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 1 หมู่ที่ 5 บ้านคลองบางหลวงไหว้พระ ตำบลบ่อเงิน อำเภอลาดหลุมแก้ว จังหวัดปทุมธานี ที่ตั้งวัดอยู่ใกล้ลำรางน้ำธรรมชาติชื่อลำมหาเมฆ มีนกมากมายหลายชนิดอาศัยสร้างรังและฟักไข่ตามธรรมชาติจำนวนมาก ได้แก่ นกกระยางขาว นกกระสา นกกาน้ำ และนกชนิดอื่น ๆ
วัดลำมหาเมฆสร้างขึ้นเมื่อราวปี พ.ศ. 2457 โดยชาวบ้านที่เข้ามาจับจองที่ดินในเขตแนวป่ากระทุ่มมืดฝั่งตะวันออก เดิมตั้งอยู่ปลายคลองบางหลวงไหว้พระ ฝั่งเหนือมีคลองอ่างแตก (คลองลากค้อน) ขวางสกัดเป็นสามแยก ในระยะแรกสร้างในที่ดินของนายจัน บัวฝรั่ง โดยมีชื่อว่า วัดใหม่ปลายคลองบางหลวง ตามที่ปรากฏในบันทึกของสมเด็จพระมหาสมณเจ้า กรมพระยาวชิรญาณวโรรส เมื่อครั้งเสด็จไปตรวจการคณะสงฆ์มณฑลกรุงเก่าในปี พ.ศ. 2457 พระองค์ได้ทรงสนทนากับพระภิกษุแช่ม พระมอญซึ่งปกครองวัดอยู่ในขณะนั้นด้วย ต่อมาได้เกิดข้อพิพาทเรื่องที่ดินขึ้น พระอาจารย์แช่ม จึงได้ชวนชาวบ้านย้ายวัดมาสร้างในที่ดินของนายจัน นางจีน แย้มเยื้อน ทางฝั่งใต้ของคลองบางหลวงไหว้พระ(ที่ตั้งวัดในปัจจุบัน) โดยขนานนามว่า วัดราษฎร์ศรัทธาธรรม ต่อมาในปี พ.ศ. 2467 ได้เปลี่ยนนามวัดเป็น วัดลำมหาเมฆ ตามชื่อลำรางน้ำธรรมชาติที่อยู่ใกล้ที่ตั้งวัด วัดลำมหาเมฆได้รับพระราชทานวิสุงคามสีมาเมื่อวันที่ 4 มกราคม พ.ศ. 2484
อาคารเสนาสนะที่สำคัญ ได้แก่ พระอุโบสถทรงไทยประกอบเครื่องไม้ ภายในประดิษฐานพระพุทธรูปปางมารวิชัย หน้าตัก 59 นิ้ว มณฑปจตุรมุขเป็นที่ประดิษฐานพระพุทธรูปศักดิ์สิทธิ์ประจำวัด ได้แก่ พระศรีอริยเมตไตรยหรือที่ชาวบ้านเรียกว่าหลวงพ่อศรีอาริย์ ขนาดหน้าตัก 21 นิ้ว ซึ่งมีอยู่สององค์ องค์ดั้งเดิมคือองค์ที่ตั้งอยู่ด้านบน พระมหาเจดีย์ปูชนียาจารย์(เจดีย์ไทยรามัญ) หอสวดมนต์และหมู่กุฏิสงฆ์ ศาลาการเปรียญ หอระฆัง ศาลาธรรมสังเวช และเมรุ
ชาวบ้านวัดลำมหาเมฆส่วนใหญ่เป็นชาวไทยเชื้อสายมอญ จึงมีประเพณีแบบมอญและแบบไทยผสมผสานกัน เช่น ในช่วงเทศกาลสงกรานต์ทางวัดมีประเพณีโกนจุกตัดโก๊ะ พิธีทำบุญลานข้าวหรือทำขวัญข้าว จัดขึ้นเป็นประจำทุกปีในเดือนเมษายน ตามความเชื่อที่ว่าแม่โพสพมีพระคุณ จึงต้องทำขวัญเป็นการกล่าวขอขมาต่อต้นข้าวทุกครั้งที่มีการเปลี่ยนแปลงเกิดขึ้นกับต้นข้าว เพื่อขออภัยและเรียกขวัญแม่โพสพ เป็นสิริมงคลดลบันดาลให้มั่งมียิ่งขึ้น ปกติจะทำกันในวันศุกร์ซึ่งถือว่าเป็นวันขวัญข้าว และมีกิจกรรมการกวนกาละแมรามัญที่มีจำนวนกระทะมากที่สุดในจังหวัดปทุมธานีเพื่อขายและนำเงินมาบูรณะวัด ส่วนในช่วงเข้าพรรษามีประเพณีตักบาตรน้ำผึ้งในวันขึ้น 15 ค่ำ เดือน 10 เป็นต้น
วัดเวตวันธรรมาวาส
วัดเวตวันธรรมาวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร
วัดเวตวันธรรมาวาสตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เดิมมีชื่อว่า วัดเชิงหวาย หรือ วัดเซิงหวาย สร้างโดยราษฎรอพยพหลบภัยสงครามจากอยุธยา เพราะมีพระพุทธรูปศิลาทรายฝีมือช่างสมัยอยุธยาอยู่หลายองค์ แต่เดิมวัดตั้งอยู่กลางป่าซึ่งมีต้นหวายอยู่มาก จึงเป็นที่มาของชื่อวัด (เดิม)
วัดมีประเพณีชักพระ โดยจะมีการแห่เรือชักพระและสมโภช "หลวงพ่อสัมฤทธิ์" ซึ่งเป็นพระพุทธรูปสำริด ปางมารวิชัย สมัยสุโขทัย สร้างในสมัยรัตนโกสินทร์ตอนต้น หน้าตักกว้าง 7 นิ้ว สูง 12 นิ้ว ไม่ปรากฏปีที่เริ่มแห่ชักพระ แต่คาดว่านานกว่าร้อยกว่าปี แต่เดิมจะชักพระทางน้ำอย่างเดียว แต่ในปัจจุบันมีเส้นทางบกด้วย
ในสมัยที่พระราชนันทาจารย์ดำรงตำแหน่งเจ้าอาวาส ท่านได้มอบที่ดินของวัดเพื่อก่อตั้งโรงเรียนวัดเวตวันธรรมาวาส ต่อมาได้แยกเป็นโรงเรียนอีกแห่ง คือ ซึ่งเป็นโรงเรียนมัธยมศึกษา
ปัจจุบันมีพระครูกิตติมงคลรัตน์(แก้ว กิตติสาโร) เป็นเจ้าอาวาส
วัดไผ่เลี้ยง
วัดไผ่เลี้ยง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร วัดมีเนื้อที่จำนวน 8 ไร่ 2 งาน 90 ตารางวา
วัดไผ่เลี้ยงสร้างเมื่อ 1 มีนาคม พ.ศ. 2526 บนที่ดินของผู้มีจิตศรัทธาบริจาคให้วัด ได้รับอนุญาตให้สร้างวัดเมื่อวันที่ 29 กันยายน พ.ศ. 2530 ผู้ขออนุญาตสร้างวัดและผู้บริจาคที่ดินซึ่งเป็นพี่น้องกัน คือ นางบุญเลี้ยง บุญทวี และนางไผ่ ขาวเจริญ ได้ตั้งชื่อว่า "วัดไผ่เลี้ยง" ตามนามทั้งสองท่าน และได้อาราธนาพระมหายงยุทธิ์ อุปคุตโต วัดวิจิตรการนิมิตร มาเป็นผู้รักษาการปกครองสงฆ์ ต่อมาวันที่ 7 เมษายน พ.ศ. 2531 เจ้าคณะกรุงเทพมหานครได้แต่งตั้งให้พระมหายงยุทธ์เป็นเจ้าอาวาสวัดไผ่เลี้ยงจนถึงปัจจุบัน วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558
เมื่อแรกเริ่มก่อสร้างวัดมีเพียงเต็นท์ผ้าใบเท่านั้น จากนั้นหลวงพ่อยงยุทธก็เริ่มถมดิน ปลูกต้นไม้ สร้างกุฏิ ห้องน้ำ ศาลา เมรุ วิหาร และศาสนสถานส่วนใหญ่ จุดเด่นของวัดคือ โบสถ์มหายันต์ 1,008 ยันต์ ซึ่งเป็นโบสถ์หลังแรกและหลังเดียวในประเทศไทยที่นำยันต์เก่าและยันต์โบราณที่เจ้าอาวาสสะสมมาเขียนลงบนหินอ่อนแล้วติดที่ผนังโบสถ์มากถึง 1,008 ยันต์
เส้นเวลาการระบาดทั่วของไวรัสโคโรนา พ.ศ. 2562–2563
วัดคู้บอน
วัดคู้บอน เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางชัน เขตคลองสามวา กรุงเทพมหานคร ปัจจุบัน พระครูประสิทธิ์ดิลกธรรม (วีระวัฒน์ ฐิตญาโณ) ดำรงตำแหน่งเจ้าอาวาส
วัดคู้บอนตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513
ภายในวัดมีศาลาการเปรียญกิจดำรงชัยหลังใหญ่ สร้างเมื่อ พ.ศ. 2537 ชั้นหนึ่งเป็นที่ประดิษฐานพระประธาน รูปจำลองพระเกจิอาจารย์ ชั้นสองมีจิตรกรรมฝาผนังแสดงเรื่องราวทางพุทธประวัติ และใช้ในการทำกิจกรรมปฏิบัติธรรม พระอุโบสถเป็นที่ประดิษฐานหลวงพ่อใหญ่สมปรารถนา วิหารแก้วเป็นที่ประดิษฐานพระพุทธโสธรจำลอง และมีรอยพระพุทธบาทจำลอง หลวงพ่อทันใจ และพระสังกัจจายน์ นอกจากนั้น บริเวณท่าน้ำวัดคู้บอน มีคลองสำหรับปล่อยปลา นั่งพักผ่อน ภายในวัดยังเป็นที่ตั้งของโรงเรียนวัดคู้บอน
วัดยุคันธราวาส
วัดยุคันธราวาส เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านวัดยุคันธราวาส (สวนเจ้า) ตำบลบางเลน อำเภอบางใหญ่ จังหวัดนนทบุรี ปัจจุบัน พระสมุห์ หว่าน ธมฺมสาโร ดำรงตำแหน่งเจ้าอาวาส
วัดยุคันธราวาสสร้างเมื่อ พ.ศ. 2410 โดยสมเด็จพระอริยวงศาคตญาณ (สา ปุสฺสเทโว) และพระบาทสมเด็จพระจอมเกล้าเจ้าอยู่หัว เดิมชื่อ วัดยุคนธร โดยใช้วัสดุก่อสร้างต่าง ๆ ที่เหลือจากการสร้างวัดราชประดิษฐ์สถิตมหาสีมาราม วัดยังมี "พระแท่นที่ประทับพระบาทสมเด็จพระจอมเกล้าเจ้าอยู่หัว" วัดได้รับพระราชทานวิสุงคามสีมาเมื่อ พ.ศ. 2440
ความแปลกแตกต่างของวัดนี้คือ อุโบสถไม่มีพระประธาน ไม่ใช่เพราะถูกพวกมิจฉาชีพลักขโมย แต่มีธาตุเจดีย์ที่บรรจุพระบรมสารีริกธาตุตั้งไว้แทนพระประธาน มีลักษณะเป็นพระเจดีย์ทรงลังกาหล่อจากทองเหลือง ศาลาการเปรียญหลังเก่ามีพระพุทธรูปที่สร้างในสมัยพระบาทสมเด็จพระจอมเกล้าเจ้าอยู่หัวหลายองค์ แต่ถูกโจรขโมยไปเมื่อปี พ.ศ. 2557
ชิมะสุ โยชิฮิโระ
ทาเกะนากะ ฮันเบ
วัดสุวรรณรัตนาราม (จังหวัดสมุทรสาคร)
วัดสุวรรณรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านแคราย 2 ตำบลแคราย อำเภอกระทุ่มแบน จังหวัดสมุทรสาคร มีเจ้าอาวาสคือ พระวิมล วิมโล
วัดสุวรรณรัตนารามหรือ วัดแคราย เริ่มก่อสร้างเมื่อปี พ.ศ. 2505 โดยนายผวน อัชชะ ซึ่งเป็นกำนันตำบลแคราย ได้ขออนุญาตสร้างวัดเมื่อวันที่ 11 กันยายน พ.ศ. 2505 ส่วนนายปลิวและนางชื้น แก้วจิตร พร้อมด้วยบุตรธิดาได้ถวายที่ดินให้เป็นที่ทำบุญของชาวบ้าน ตั้งเป็นวัดเมื่อวันที่ 20 กรกฎาคม พ.ศ. 2510 โดยใช้ชื่อวัดตามชื่อสกุลของผู้บริจาคที่ดิน วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 30 เมตร ยาว 60 เมตร ด้านการศึกษา วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2507
อาคารเสนาสนะได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก เป็นอุโบสถเบญจรงค์ เนื่องจากอำเภอกระทุ่มแบนเป็นที่ตั้งของแหล่งหัตถกรรมศิลปะงานเบญจรงค์แหล่งใหญ่ของประเทศ ภายในประดิษฐานพระประธานซึ่งเป็นพระพุทธรูปปางมารวิชัย สร้างเมื่อ พ.ศ. 2511 ศาลาการเปรียญ กว้าง 17 เมตร ยาว 36 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก หอสวดมนต์ กว้าง 7 เมตร ยาว 33 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก กุฏิสงฆ์ จำนวน 9 หลัง เป็นอาคารครึ่งตึกครึ่งไม้ 3 หลัง และตึก 6 หลัง ศาลาอเนกประสงค์ กว้าง 12 เมตร ยาว 36 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก ศาลาบำเพ็ญกุศล จำนวน 3 หลัง สร้างด้วยคอนกรีตเสริมเหล็ก
ตำบลคลองหอยโข่ง
คลองหอยโข่ง เป็นตำบลในอำเภอคลองหอยโข่ง จังหวัดสงขลา เป็นที่ตั้งของศูนย์ราชการของอำเภอคลองหอยโข่ง ปัจจุบันมีประชากร 6,873 คน และแบ่งเขตการปกครองออกเป็น 7 หมู่บ้าน
พื้นที่ตำบลคลองหอยโข่งตั้งอยู่ทางทิศตะวันตกของอำเภอหาดใหญ่ และอยู่ทางทิศตะวันตกเฉียงใต้ของจังหวัดสงขลา ระยะทางห่างจากตัวจังหวัด 44 กิโลเมตร ห่างจากตัวอำเภอ 18 กิโลเมตร มีเนื้อที่รวมทั้งสิ้น 117.20 ตารางกิโลเมตร (73,250 ไร่) คิดเป็นเกือบครึ่งหนึ่งของพื้นที่อำเภอ ส่วนสภาพสังคมมีโรงเรียนทั้งหมดห้าแห่ง ด้านสาธารณสุขนั้นมีโรงพยาบาลคลองหอยโข่งตั้งอยู่ในพื้นที่ และโรงพยาบาลส่งเสริมสุขภาพตำบลจำนวนสองแห่ง
ตําบลคลองหอยโข่งทั้งตำบลอยู่ในเขตองค์การบริหารส่วนตำบลคลองหอยโข่ง เดิมมีฐานะเป็นสภาตำบลคลองหอยโข่งซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2538
วัดแพรกษา
วัดแพรกษา [แพฺรก-กะ-สา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านพุทธรักษา ตำบลแพรกษา อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 66 ไร่ 72 ตารางวา มีที่ธรณีสงฆ์ จำนวน 1 แปลง เนื้อที่ 40 ไร่ มีพระมหาบุญโชติ อาภากโร เป็นเจ้าอาวาสรูปปัจจุบัน
วัดแพรกษาสร้างเมื่อ พ.ศ. 2444 เดิมชื่อ วัดแพรกตาสา ชื่อของวัดตั้งตามนามท้องที่ที่ตั้งวัด พระอาจารย์โพธิ์ซึ่งเป็นสมภารเป็นผู้ที่ได้ก่อสร้างวัดขึ้น โดยเจ้าคุณพระธรรมธราจารย์ (ปญฺญตฺตโม) เป็นทายกบำรุงวัด และต่อมาก็เริ่มสร้างโบสถ์ วัดได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมากว้าง 7 เมตร ยาว 10 เมตร ทางวัดยังได้มีการเปิดสอนปริยัติธรรมโดยเริ่มมาตั้งแต่ พ.ศ. 2491 อีกทั้งยังเป็นสำนักปฏิบัติธรรมประจำจังหวัดสมุทรปราการ แห่งที่ 3 ปูชนียวัตถุที่สำคัญของวัด คือ "หลวงพ่อใหญ่" ในอดีตวัดมีเสาหงส์ 2 คู่ ตั้งอยู่เป็นสัญลักษณ์อยู่ 2 ด้าน คือ ด้านหน้าวัดบริเวณริมคลอง 2 ตัว และ บริเวณด้านข้างวัดที่ติดถนนอีก 2 ตัว ปัจจุบันเสาหงส์ดังกล่าวเก็บรักษาไว้ที่ใดยังหาไม่พบ แสดงให้เห็นว่า คนพื้นที่แพรกษาดั้งเดิมส่วนใหญ่สืบเชื้อสายมาจากชาวมอญ
อาคารเสนาสนะได้แก่ อุโบสถ กว้าง 7 เมตร ยาว 25 เมตร สร้างเมื่อ พ.ศ. 2512 ศาลาการเปรียญ กว้าง 30 เมตร ยาว 42 เมตร สร้างเมื่อ พ.ศ. 2525 กุฏิสงฆ์ จำนวน 21 หลัง เป็นอาคารไม้ 15 หลัง ครึ่งตึกครึ่งไม้ 5 หลัง อาคารคอนกรีตเสริมเหล็ก 1 หลัง วิหาร กว้าง 9 เมตร ยาว 11 เมตร สร้างเมื่อ พ.ศ. 2533 ศาลาอเนกประสงค์ กว้าง 10 เมตร ยาว 15 เมตร สร้างเมื่อ พ.ศ. 2534 ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 3 หลัง
ตำบลโคกม่วง (อำเภอคลองหอยโข่ง)
โคกม่วง เป็นตำบลในอำเภอคลองหอยโข่ง จังหวัดสงขลา ปัจจุบันมีประชากร 7,625 คน และแบ่งเขตการปกครองออกเป็น 9 หมู่บ้าน
พื้นที่ตำบลโคกม่วงตั้งอยู่ห่างจากที่ว่าการอำเภอคลองหอยโข่งไปทางทิศตะวันออกเป็นระยะทางประมาณ 3.5 กิโลเมตร เป็นพื้นที่ราบลุ่ม เหมาะแก่การประกอบอาชีพเกษตร เป็นที่ตั้งของสหกรณ์การเกษตรอำเภอคลองหอยโข่ง มีกลุ่มอนุรักษ์ป่าสถานธรรมถ้ำเขาวังชิงซึ่งเกิดจากการรวมกลุ่มของชาวบ้านที่ลุกขึ้นมาอนุรักษ์ทรัพยากรของชาติ ภูเขา ถ้ำ ป่าไม้ สัตว์ป่า พืชพรรณ สภาพสังคมมีโรงเรียนทั้งหมดสามแห่ง และมีโรงพยาบาลส่งเสริมสุขภาพตำบลหนึ่งแห่ง ได้แก่ โรงพยาบาลส่งเสริมสุขภาพตำบลโคกม่วง
ตำบลโคกม่วงทั้งตำบลอยู่ในเขตเทศบาลตำบลโคกม่วง เดิมมีฐานะเป็นสภาตำบลโคกม่วง จัดตั้งเป็นสภาตำบลหลังจากที่ตำบลนี้แยกตัวออกจากตำบลทุ่งลาน ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2551
เทศบาลตำบลโคกม่วง
เทศบาลตำบลโคกม่วง สามารถหมายถึง
ศาสนาพุทธในสหรัฐอเมริกา
พระราชปริยัติกวี (สมจินต์ สมฺมาปญฺโญ)
การติดเชื้อในระบบทางเดินหายใจ
โรคตับอักเสบ
พระมงคลสุทธิวงศ์
รอชิด บิน มุฮัมมัด อาล มักตูม
ชัยค์ รอชิด บิน มุฮัมมัด อาล มักตูม (; ; 12 พฤศจิกายน ค.ศ. 1981 – 18 กันยายน ค.ศ. 2015) เป็นพระโอรสองค์โตของรองประธานาธิบดีสหรัฐอาหรับเอมิเรตส์, นายกรัฐมนตรี และผู้ปกครองดูไบ ชัยค์ มุฮัมมัด บิน รอชิด อัลมักตูม และชัยเคาะฮ์ ฮินด์ บินต์ มักตูม อาล มักตูม เมื่อสิริพระชนมายุ 33 ชันษา ชีค รอชิด ได้สิ้นพระชนม์ด้วยพระอาการพระหทัยวายเมื่อวันที่ 18 กันยายน ค.ศ. 2015
ชัยค์ รอชิด เป็นหนึ่งในพระโอรสของชีค มุฮัมมัด บิน รอชิด อาล มักตูม ซึ่งชีค รอชิด ประสูติเมื่อวันที่ 12 พฤศจิกายน ค.ศ. 1981 และได้รับการศึกษาในดูไบที่โรงเรียนสำหรับเด็กชายรอชิด จากนั้น ชัยค์ รอชิด เข้าเรียนที่โรงเรียนนายร้อยทหารบกแซนด์เฮิสต์ในสหราชอาณาจักร และสำเร็จการศึกษาในปี ค.ศ. 2002
Rashid bin Mohammed Al Maktoum
ก็อลลีน
ก็อลลีน  เป็นเมืองในเขตผู้ว่าการกัฟรุชชัยค์ ประเทศอียิปต์
เทศบาลตำบลหลวงเหนือ
เศาะอ์ดะฮ์
เศาะอ์ดะฮ์  เป็นเมืองหลักของเขตผู้ว่าการเศาะอ์ดะฮ์ ในภาคตะวันตกเฉียงเหนือของประเทศเยเมนที่ระดับความสูงประมาณ 1,800 เมตร ณ พ.ศ. 2547 เมืองนี้มีประชากรประมาณ 51,870 คน
หลังจากเหตุการณ์ในยุทธการที่เศาะอ์ดะฮ์เมื่อ พ.ศ. 2554 พวกฮูษีได้ควบคุมเมืองนี้
ฏิมา (ประเทศอียิปต์)
ฏิมา (, ภาษาคอปติก: ⲧⲁⲙⲙⲁ) เป็นเมืองในเขตผู้ว่าการซูฮาจญ์ของอียิปต์ตอนบน ตั้งอยู่บนฝั่งตะวันตกของแม่น้ำไนล์
1891 Mino–Owari earthquake
พายุโซนร้อนวาชิ
ประตูสู่หน้าร้อน
ประตูสู่หน้าร้อน  เป็นภาพยนตร์ญี่ปุ่นในปี ค.ศ. 2021 ที่ดัดแปลงมาจากนวนิยายบันเทิงคดีแนววิทยาศาสตร์โดยโรเบิร์ต เอ. ไฮน์ไลน์ เข้าฉายในประเทศญี่ปุ่นในวันที่ 25 มิถุนายน 2021 นำแสดงโดย เค็นโต ยามาซากิ
ในปี 1995 โซอิจิโร ทากากูระ (เค็นโตะ ยามาซากิ) นักวิทยาศาสตร์ที่กำลังพัฒนาหุ่นยนต์ของเขาโดยใช้แบตเตอรี่ที่เป็นพลาสมา เพื่อสานต่อสิ่งที่พอได้ทำไว้ก่อนจะเสียชีวิตไป ทากากูระอยู่กับน้องสาวของเขา ริโกะ มัตสึชิตะ (คายะ คิโยฮาระ) ทุกอย่างเหมือนจะเป็นไปได้ดี แต่คู่หมั้นของทากากูระ ริน ชิราอิชิ (นัตสึนะ วาตานาเบะ) หักหลังเขาโดยขโมยสิทธิบัตรแบตเตอรี่พลาสมาของเขาไป ทากากูระจึงตัดสินใจแช่แข็งตัวเองไว้เป็นระยะเวลา 30 ปี ด้วยความหวังที่จะได้พบอนาคตที่ดีกว่า เมื่อตื่นขึ้นมาทากากูระได้รับการดูแลจากหุ่นยนต์ของบริษัทฯ (นาโอฮิโตะ ฟูจิกิ) ที่พร้อมจะทำตามคำสั่งของเขา
พายุไต้ฝุ่นนีนา
พายุไต้ฝุ่นกรอซา
มาร์จอรี เอสเตียโน
มาร์จอรี ดิอาส เดอ โอลิเวรา (; เกิด 8 มีนาคม 1982) เป็นนักแสดงหญิงชาวบราซิล เธอเป็นที่รู้จักจากบทเป็น Beatriz Vieira Pugliesi ในละครชุดเรื่อง "Justiça" บท Dr. Carolina Alencar ในเรื่อง "Sob Pressão" และการับบท Mariana de Santanna ในละครชุดเรื่อง "Ligações Perigosas" ตั้งแต่ ค.ศ. 2016 เป็นต้นมา โดยละครทั้งสามเรื่องออกอากาศทางเรจีโกลบู
เซฮ์รา กือเนช
เซฮ์รา กือเนช  เกิดเมื่อวันที่ 7 กรกฎาคม ค.ศ. 1999 เป็นนักวอลเลย์บอลหญิงชาวตุรกี เล่นในตำแหน่งตัวบล็อกกลาง ปัจจุบันเล่นให้แก่สโมสรวาคึฟบังค์สปอร์คูลือบือ และเป็นนักกีฬาทีมวอลเลย์บอลหญิงทีมชาติตุรกี
ฟรันท์เช็สคา ฟ็อน ธิสเซิน-บอร์เนอมิสซา
เซห์รา กูเนส
รีพับลิก (องค์กรทางการเมือง)
รีพับลิก  เป็นกลุ่มชาวอังกฤษที่สนับสนุนการเปลี่ยนระบอบราชาธิปไตยของสหราชอาณาจักรเป็นสาธารณรัฐระบบรัฐสภาโดยพฤตินัย เป็นองค์กรสมาชิกของ Common Clause (พันธมิตรของขบวนการสาธารณรัฐในเครือจักรภพ) และเป็นพันธมิตรของขบวนการสาธารณรัฐในยุโรป และปัจจุบันเป็นองค์กรเดียวที่รณรงค์เพื่อรัฐธรรมนูญฉบับสาธารณรัฐ องค์กรรีพับลิกระบุว่าภารกิจของพวกเขาคือ "เพื่อให้บรรลุการล้มล้างระบอบกษัตริย์ของอังกฤษเพื่อสนับสนุนสาธารณรัฐประชาธิปไตย" ในปี ค.ศ. 2021 ร็อบบี พาร์กินเป็นประธานคนปัจจุบัน และเกรแฮม สมิธเป็นประธานเจ้าหน้าที่บริหารขององค์กร
ยาวอริว
ยาวอริว  เป็นเมืองในแคว้นลวิว ทางภาคตะวันตกของประเทศยูเครน และเป็นศูนย์กลางการปกครองของเขตยาวอริวซึ่งตั้งอยู่ในแคว้นเดียวกัน เมืองตั้งอยู่ห่างจากลวิว (เมืองหลักของแคว้น) ไปทางทิศตะวันตกประมาณ 50 กิโลเมตร (31 ไมล์) และห่างจากชายแดนประเทศโปแลนด์ประมาณ 15 กิโลเมตร เมืองมีประชากร 12,888 คน (ประมาณการ ค.ศ. 2021) ไม่ไกลกันนักเป็นที่ตั้งของนิคมชกลอซึ่งมีชื่อเสียงเรื่องน้ำพุกำมะถัน
กอแวล
กอแวล  เป็นเมืองในแคว้นวอลึญ ทางภาคตะวันตกเฉียงเหนือของประเทศยูเครน เป็นศูนย์กลางการบริหารของเขตกอแวลซึ่งอยู่ในแคว้นเดียวกัน เมืองมีประชากร 67,991 คน (ประมาณการ ค.ศ. 2021)
ใน ค.ศ. 1858 มีการขุดพบใบหอกซึ่งมีข้อความจารึกเป็นภาษากอทอักษรรูนใกล้กับเมืองกอแวล มีอายุย้อนไปได้ถึงต้นคริสต์ศตวรรษที่ 3 ถือเป็นหนึ่งในจารึกอักษรรูนที่เก่าแก่ที่สุดเท่าที่ค้นพบ แต่ใบหอกดังกล่าวสูญหายไปในช่วงสงครามโลกครั้งที่ 2
ซาร์นือ
ซาร์นือ  เป็นเมืองเล็ก ๆ ในแคว้นริวแน ทางภาคตะวันตกของประเทศยูเครน เป็นศูนย์กลางการบริหารของเขตซาร์นือ และเป็นชุมทางรถไฟสายสำคัญริมแม่น้ำสลุช เมืองมีประชากร 28,865 คน (ประมาณการ ค.ศ. 2021)
กอรอสแตญ
กอรอสแตญ  ซึ่งในอดีตยังเป็นที่รู้จักกันในชื่อ อิสกอรอสแตญ  เป็นเมืองในแคว้นฌือตอมือร์ ทางตอนเหนือของประเทศยูเครน ทำหน้าที่เป็นศูนย์กลางการบริหารของเขตกอรอสแตญซึ่งอยู่ภายในแคว้นเดียวกัน เมืองมีประชากร 62,285 คน (ประมาณการ ค.ศ. 2021)
กอรอสแตญเป็นเมืองเก่าแก่และเป็นศูนย์กลางการคมนาคมขนส่งขนาดใหญ่ริมแม่น้ำอุฌ ในเมืองยังมีโรงงานผลิตเครื่องถ้วยเปลือกไข่ บริษัทผลิตเครื่องจักรกล และโรงงานผลิตสีและน้ำมันวาร์นิช บริเวณรอบนอกของเมืองเป็นแหล่งหินแกรนิตมีค่า
นีกอปอล (ประเทศยูเครน)
นีกอปอล (, ; จาก) เป็นเมืองและเทศบาลในเขตนีกอปอล แคว้นดนีปรอแปตร็อวสก์ ประเทศยูเครน ตั้งอยู่บนฝั่งขวาของแม่น้ำนีเปอร์ ห่างจากดนีปรอ (เมืองหลักของแคว้น) ไปทางทิศตะวันตกเฉียงใต้ประมาณ 100 กิโลเมตร เมืองมีประชากร 107,464 คน (ประมาณการ ค.ศ. 2021) ในแง่จำนวนประชากรนั้น นีกอปอลเป็นเมืองใหญ่อันดับที่สามของแคว้นและเป็นหนึ่งในเมืองที่ใหญ่สุดห้าสิบอันดับแรกของประเทศ
เปาลอฮรัด
เปาลอฮรัด  เป็นเมืองและเทศบาลในแคว้นดนีปรอแปตร็อวสก์ ทางตอนกลาง-ตะวันออกของประเทศยูเครน เปาลอฮรัดเป็นศูนย์กลางการบริหารของเขตเปาลอฮรัด มีประชากร 103,073 คน (ประมาณการ ค.ศ. 2021) ตัวเมืองมีแม่น้ำวอว์ชา แม่น้ำกอแชร์ฮา และแม่น้ำฮนิซดกาไหลผ่าน
Yavoriv
Kovel
Korosten
Pavlohrad
นีกอปอล (ประเทศบัลแกเรีย)
นีกอปอล (; จาก) เป็นเมืองทางตอนเหนือของประเทศบัลแกเรียและศูนย์กลางการบริหารของเทศบาลนีกอปอลซึ่งเป็นส่วนหนึ่งของจังหวัดแปลแวน ตั้งอยู่บนฝั่งขวาของแม่น้ำดานูบ ห่างจากจุดบรรจบระหว่างแม่น้ำดานูบกับแม่น้ำออซัมไปทางท้ายน้ำ 4 กิโลเมตร (2 ไมล์) เขตเมืองตั้งอยู่ตีนหน้าผาหินชอล์กและกระจายตัวไปตามแนวแม่น้ำดานูบและหุบเขาแคบ ๆ
Nikopol, Bulgaria
คดีระหว่างมาสเตอร์พีซเค้กช็อป กับคณะกรรมการสิทธิพลเมืองรัฐโคโลราโด
คดีระหว่างมาสเตอร์พีซเค้กช็อป กับคณะกรรมการสิทธิพลเมืองรัฐโคโลราโด, 584 U.S. ___ (2018) เป็นคดีในศาลสูงสุดสหรัฐ ในประเด็นว่าเจ้าของบริการสาธารณะ (public accommodation) สามารถปฏิเสธบริการบางอย่างได้โดยอาศัยข้ออ้างเสรีภาพในการพูดและการปฏิบัติศาสนาเสรีตามการแก้ไขเพิ่มเติมรัฐธรรมนูญสหรัฐครั้งที่ 1 หรือไม่ ฉะนั้นจึงได้รับข้อยกเว้นจากกฎหมายซึ่งรับประกันการไม่เลือกปฏิบัติในบริการสาธารณะ โดยเฉพาะโดยการปฏิเสธให้บริการสร้างสรรค์ เช่น การทำเค้กแต่งงานแบบสั่งทำสำหรับการสมรสคู่สมรสเกย์ บนรากฐานความเชื่อทางศาสนาของเจ้าของ